கேள்வி: முன்மார்பு குத்தல் குறித்து விரிவாக சொல்லுங்கள்.
பதில்: முன்மார்பு குத்தல் ''(precordial catch syndrome)'' என்பது மார்பு பகுதியில் உண்டாகும் ஒரு தீவிரமற்ற நோய் நிலையாகும். மார்பில் கூர்மையான கத்தியால் குத்துவது போன்ற நெஞ்சு வலி உண்டாகும் நிலையை மருத்துவத் துறையில் முன்மார்பு குத்தல் நோய்த்தொகை என்கிறார்கள்.. இந்த மார்புவலி சிலநிமிடங்கள் மட்டுமே இருக்கும் . மார்பின் ஒரு சிறிய பகுதிக்குள் நிகழும் இக்குத்தல் நோயால் சுவாசச் செயல்முறை மோசமைடகிறது . ஒருவர் ஓய்வுநிலையில் இருக்கும் போது இவ்வலி தொடங்கும். ஆனால் பிற அறிகுறிகள் ஏதும் தோன்றுவது இல்லை.. வலி தோன்றுபவர்களுக்கு வலி குறித்த கவலையும் பதட்டமும் ஏற்படுகிறது.. இத்தகைய முன்மார்பு வலியின் அடிப்படைக் காரணம் தெளிவாக அறியப்படவில்லை.மார்பின் சுவரிலிருந்து அல்லது விலா எலும்புகளுக்கு இடையேயுள்ள நரம்பின் உறுத்தலில் இருந்து தோன்றும் வலியே முன்மார்பு குத்தல் நோயாக இருக்கலாம் என்று நம்பப்படுகிறது.. இவ்வலியினால் நோயாளிகள் மன உளைச்சல் மற்றும் மன அழுத்தத்திற்கு ஆட்படுகிறார்கள் . இந்த நெஞ்சுவலி இதயத்தில் உண்டாகும் வலியில்லை. பொதுவாக தோன்றும் அறிகுறிகளை அடிப்படையாகக் கொண்டுதான் இதற்கான நோயறிதல் அறியப்படுகிறது.. மார்பு நெரிப்பு, இதய உறை வீக்கம், நுரையீரல் வீக்கம் மற்றும் மார்பு அதிர்ச்சி போன்ற பாதிப்புகளுக்கும் இதே அறிகுறிகள் தோன்றக்கூடும்.. முன்மார்பு குத்தல் பொதுவாக எந்தவொரு குறிப்பிட்ட சிகிச்சையும் இல்லாமல் மறுபடியும் வராது என்ற உறுதி ஏதுமின்றி தானாகவே குணமாகிறது. பின்விளைவுகள் எப்போதும் நலம் தருவதாகவே அமைகின்றன . இந்த நோய்குறி பொதுவாக எல்லோருக்கும் வரக்கூடியதாகும். 6 முதல் 12 வயதுக்குட்பட்ட குழந்தைகள் இந்நோயால் பொதுவாக பாதிக்கப்படுகின்றனர்.. நோய் பாதிப்பு ஆண்கள், பெண்கள் இருவருக்கும் சமமாகவே உள்ளது. பெரியவர்களிட்த்தில் இந்நோய் பாதிப்பு அதிகம் இருப்பதில்லை. முன்மார்பு குத்தல் நோய்த்தொகை தொடர்பான செய்திகள் 1955 ஆம் ஆண்டுகளிலேயே விவரிக்கப்பட்டுள்ளன..